два основни подсегмента. Автомобилните компании (съставляващи половината от стопанската дейност, свързана с охлаждащите течности) изискват специфични сертифицирани формули на продукта, както и гарантиран стабилен поток на доставките. Както е обяснено в съображение 274 по-горе, чрез поддържане на вътрешното производство мерките биха допринесли за гарантиране на стабилен поток на доставките. Също така с оглед на незначителното въздействие на охлаждащите течности върху свързаните с автомобилите разходи митата в този подсегмент по всяка вероятност могат да бъдат прехвърлени до голяма степен. Поради това въздействието върху потребителите в този сегмент не би било непропорционално в случай на налагане на мерки.
 (289)
 От друга страна, подсегментът на следпродажбеното обслужване включва основни продукти, при които прехвърлянето на цените е по-трудно. Положението на оказалия съдействие ползвател в този сегмент не показва, че въздействието на мерките би било непропорционално. Във всеки случай за всички вносители/търговци са налични други източници на доставки, които смекчават въздействието на мерките.
 (290)
 Трима ползватели от другия сегмент, свързан с промишлени продукти (влакна, материали под формата на филми, смоли), оказаха съдействие. Няма ясен модел за въздействието на мерките, което варира от незначително до значително. Тази смесена картина показва съществуването на специфични за дружествата ситуации, които не са свързани с ценовите равнища на МЕГ, а с други фактори. Поради това мерките не биха били от решаващо значение за бъдещата дейност на тези дружества. Това не показва наличието на непропорционално въздействие върху такива ползватели, особено когато то е балансирано спрямо дългосрочните ползи от разнообразието и стабилността на доставките, които предоставя промишлеността на Съюза и които не биха съществували при липсата на мерки.
 (291)
 Сегментът на PET представлява почти 55 % от общата употреба на МЕГ. МЕГ допринася за около една пета от пълните разходи за PET — продукт, подложен на голям ценови натиск, при който печалбите обикновено са малки. Поради това въздействието в рамките на един до два процентни пункта по отношение на рентабилността може да бъде значително.
 (292)
 В разследването участваха седем дружества, принадлежащи към четири групи. Положението при всяко отделно дружество е различно. За някои дружества печалбите ще намалеят, но все още ще са положителни; други с ниска рентабилност ще бъдат доведени до точката на рентабилност; за дружествата с най-лоши резултати вече съществуващите значителни загуби ще бъдат увеличени, макар и с пропорционално умерен размер.
 (293)
 Положението на дружествата с най-лоши резултати се определя структурно от други фактори и поради това тяхната дейност и стотиците работни места, които тя осигурява, не се определят в крайна сметка от предложените мерки, чието въздействие следователно не би било непропорционално.
 (294)
 Що се отнася до дружествата, чиито печалби ще се колебаят около точката на рентабилност, мерките няма да доведат до основна промяна в тяхното положение. Това би могло да изисква външни действия (например мерки за търговска защита в случай на причиняваща вреда нелоялна търговия) или вътрешни корекции на техния бизнес модел, за да се затвърди конкурентоспособността. Въпреки че въздействието на мерките може да не е от решаващо значение, възможно е от тях да зависят няколкостотин работни места.
 (295)
 Дружествата с постоянни печалби могат да бъдат засегнати до известна степен